Referat online Kredsbestyrelsesmøde 23.05.2023.

Deltagere: Lise, Anette, Susanne, Susanne og Hanne.

1) Opdatering Formand:

Lise har pakket nye hvalpepakker og afleveret til 2-3 lokalforeninger.

Lise informerer om, at lokalformændene har modtaget mail om undersøgelse af, hvor mange hjælpere der er i klubberne. Trænere, udvalg osv. , idet der ønskes et samlet overblik over antallet.

Landsmødet forløb stille og roligt. God tone. Betaling DCH blev godkendt for 3 årig periode. Kreds2 fortsætter som hidtil.

Hovedbestyrelsen arbejder fortsat med frivilligheden, der er under pres mange steder.

Der arbejdes med økonomien og strategien. Godt understøttet af at der nu er en regnskabsfører at spørge til råds.

Hovedbestyrelsen har også fokus på, om vi bruger pengene rigtigt i DCH. Meget stor forskel på hvilke grupper der er ”dyrest i drift”.

Det er blevet sværere omkring sponsorater – vigtigt at vi gør noget med synligheden af DCH. Hvad vi står for og kan tilbyde.

Lise har taget stafetten omkring DCH på Landsskuepladsen i Herning 29.6.-01.07. Netop for synlighedens skyld. Plejer at være Herning der har arrangeret opvisningen, men det er fint, at det nu ligger under Kreds2 i stedet. Mange tilskuer og oplagt sted at vise nogle af de grene vi kan tilbyde. Lise kommer nok til at prikke til os for at få hjælp til opvisningen.

Lise deltog i Skjern/Tarms jubilæum. Pengegave. En festlig dag med mange besøgende.

2) Nyt fra Kassereren.

Det går godt med økonomien. Står pt 293.000 kr på bankkontoen. Og vi har 1103 medlemmer.

Anette prøver at stramme op på at få afregningerne klaret.

Anette rykker bogholder, der lige skal hjælpe i gang,

3) Nyt fra Uddannelsesudvalget.

Susanne orienterer om bogen ”Hunderacers arbejdsegenskaber og karakteristiske adfærdstræk” der er efterspurgt blandt vore kredsinstruktører. 6 stk samt 2 til udd.udvalget så OK til indkøb af 8 stk. Enstemmigt.

Ny IG uddannelse starter til efteråret og slut foråret.

Bringselskursus afholdt 21.05. og det er gået godt. Tilfredshed blandt deltagere.

4) Nyt fra Dommerudvalget.

Kun 1 protest indgivet i Kreds 2. Behandlet.

Søger nye aspiranter 2-3 stk. Start 2024.

5) Der opleves, at flere konkurrencer falder på samme dag, og der efterspørger en måde at imødegå dette på.

Lise oplyser, at dette er drøftet med øvrige Kredsformænd og der arbejdes videre. Det er svært fordi Lokalafdelingerne suverænt selv bestemmer hvornår de ønsker konkurrencerne skal ligge.

Susanne Sommerlund foreslår en kalender i DCH Danmark, hvor lokalklubberne kan melde dato ind. Det kræver dog, at tidsfristen omkring September måned i langt højere grad overholdes, for at få et overblik der kan bruges.

Næste møde bliver 5.6.23 – Kredsrådsmøde, med tilmelding via klubmodul (senere i dag)